alexandrainst/scandi-wiki huggingface dataset:
Hjellvik

Hjellvik eller Hjellviki er ei lita bygd på nordsida av Osterøy i Osterøy kommune, Vestland.

Busetnader i Osterøy
Bygder i Vestland
Al-Darbasiyah

Al-Darbasiyah (arabisk) eller Dirbêsiyê (kurdisk) (arabisk الدرباسية) er ein by i Syria ved grensa til Tyrkia ovanfor den tyrkiske byen Senyurt. Administrativt er han ein del av Al-Hasakah guvernement. I følgje Syrisk statistisk sentralbyrå (CBS), hadde al-Darbasiyah eit folketal på 8 551 i 2004.

Han har vegsamband til Tell Beydar i sør.

Sidan juli 2012 vore underlagt kurdisk kontroll.

Kjelder
Denne artikkelen bygger på «Al-Darbasiyah» frå ,  den 26. mai 2014. 
 oppgav desse kjeldene:

Busetnader i Ras al-Ayn-distriktet
Byar i Syria
Kurdiske busetnader
Al-Mukharram

Al-Mukharram (arabisk المخرم), òg kalla Mukharram al-Fawqani (arabisk المخرم الفوقاني eller Makhem Fuqani) er ein liten by sentralt i Syria, hovudstaden i al-Mukharram-distriktet i Homs guvernement, 45 kilometer nordaust for Homs. Av stader i nærleiken finn ein Umm al-Amad, Ayn al-Niser og al-Mishirfeh i vest, al-Mukharram al-Tahtani i nordaust, Salamiyah i nord, Barri Sharqi i nordaust, Jubb al-Jarrah og Masudiyah i aust, Furqlus i sør og al-Haraki i sørvest. 

I følgje Syrisk statistisk sentralbyrå (CBS), hadde al-Mukharram eit folketal på 6 202 i 2004. Han er det administrative senteret og den største staden i al-Mukharram nahiyah («underdistrikt») som består av 30 stader med eit samla folketal på 32 447 i 2004. Innbyggjarar i al-Mukharram og stadane i distriktet er hovudsakleg alawittar, særleg frå Khayyatin-folket.

Historie
I 1838 vart al-Mukharram klassifisert som ein khirba («ruinert» eller «fråflytta» landsby) i distriktet Salamiyah. Den moderne byen vart grunnlagd i 1882, seint under osmansk styre, men innbyggjarane levde eit hardt liv i det halvtørre området. Al-Mukharram er spreidd over eit stort område i Den syriske ørkenen og hovudnæringa er dyrking av oliven og mandlar. Sidan 2010 har det blitt halde ein årleg Mandel-festival 

I 1960 var al-Mukharram framleis ein fattig landsby busett av alawittar som arbeidde for landeigarar frå Homs. Under desse tilhøva gav den syriske hæren dei eit attraktivt alternativ som kunne betre tilhøva deira. Forskjellige folk frå byen fekk høge stillingar i det syriske forsvaret og tryggleiksapparatet, inkludert Muhammed Umran som var tidlegare forsvarsminister (tidleg 1966). Faren hans hadde vore ein religiøs shaykh og ein lokal leiar i byen. Andre kjende syrarar frå al-Mukharram er Ahmed Said Salih, sjef for det politiske tryggleiksapparatet (1970-1987) og så vara for innanriksminsiteren, Adnan Badr Hassan som tok over stillinga til Salih (1987-2002), og Abd al-Karim al-Razzuq som seint i 1970-åra var kommandant for missil-korpset og luftforsvarsstyrkane. 

I 1968 vart al-Mukharram hovudstad i distriktet med same namn, og overtok denne posisjonen etter Jubb al-Jarrah. Sjølv om folketalet i landsbyen berre var 2 170 i 1970, langt under kravet styresmaktene hadde sett for å verte distriktssenter, gjorde det nære forholdet mellom innbyggjarane og tryggleiksapparatet at al-Mukharram fekk den rolla han no har.

Kjelder
Denne artikkelen bygger på «Al-Mukharram» frå ,  den 26. mai 2014. 
 oppgav desse kjeldene: 
 

Byar i Syria
Mukharram
Jubb al-Jarrah

Jubb al-Jarrah (arabisk جب الجراح, òg skrive Jeb al-Jarah) er ein landsby sentralt i Syria i Homs guvernement. I nærleiken ligg al-Mukharram i aust, Salamiyah i nordaust og al-Qaryatayn lenger sør. I følgje Statistisk sentralbyrå i Syria, hadde Jubb al-Jarrah eit folketal på 2 255 i 2004. Som andre landsbyar i al-Mukharram-distriktet, er innbyggjarane i Jubb al-Jarrah hovudsakleg alawittar. Historikaren Matti Moosa hevdat at viktiga alawittar frå Ba'ath-partiet møttes i løyndom i Jubb al-Jarrah den 30. januar 1968 og der valde å avskaffe muslimske og kristne fag i syriske skular.

Kjelder

Denne artikkelen bygger på «Jubb al-Jarrah» frå ,  den 26. mai 2014. 
 oppgav desse kjeldene:

Busetnader i al-Mukharram-distriktet
Byar i Syria
Primus

Primus er eit kokeapparat utan veik som bruker parafin som brensel. Brennstoffet blir forgassa ved oppumping og oppvarming, og blir brent på ei hette av kopar.

Namnet Primus er eit varemerke og skriv seg frå det svenske firmaet Primus, som tok patent på apparatet i 1891.

Galleri

Kjelder 

Kokeapparat
Varemerke
Turutstyr
Selsøyvik handelsstad

Selsøyvik handelsstad er ein handelsstad på øya Selsøyvik i Rødøy kommune i  Nordland. 

Det er ein av dei få handelsstadene langs kysten som framleis er i drift, med landhandel, båtekspedisjon og 
oppdrett av laks. Frå 1777 har det vore samanhengande drift på handelsstaden, men allereie på 1600-talet vart Selsøyvik nytta av utliggjarar frå Trondheim. Dei eldste bygningane er over 200 år gamle og den yngste frå 1980-talet. 

Handelsstaden vart freda av Riksantikvaren i 1942.

I 2000 blei Selsøyvik handelsstad valt til tusenårsstad i Rødøy kommune.

Kjelder

Selsøyvik handelsstad frå Arkitektur i Nord
Denne artikkelen bygger på «Selsøyvik gamle handelssted» frå , den 26. mai 2014, revisjon

Bakgrunnsstoff

Rødøy kommune
Kulturminne i Rødøy
Handelsstader i Noreg
Tusenårsstader
Freda bygg i Nordland
Byråkrat

Byråkrat (uttale byråkrˈat) er ein funksjonær innanfor eit byråkrati eller ein tenesteperson i det offentlege.

Omgrepet kan også brukast nedsetjande om ein formalistisk, trongsynt representant for byråkratiet.

Etymologi
Ordet er avleidd av fransk bureau (byrå), 'skrivebord', og av gresk -krat, 'herske'.

Kjelder

byråkrat, Store norske leksikon (henta 26.05.14)

Administrasjon
Statstilsette
Hjellvik skule

Hjellvik skule var ein barneskule på Hjellvik i Osterøy kommune i dåverande Hordaland.

Skulen husa elevar ifrå Hjellvik, Raknes, Skår, Tepstad, Birkeland, Mjelstad og Mosevoll, men blei våren 2013 nedlagt.

Osterøy kommune
Barneskular i Vestland
Utdanningsinstitusjonar nedlagde i 2013
Al-Houz

Al-Houz (arabisk الحوز, òg skrive al-Huz) er ein landsby sentralt i Syria i Homs guvernement, sørvest for Homs. Han ligg på sørsida av Qattinahsjøen, og stader i nærleiken er Aqrabiyah i sørvest, Arjoun og al-Qusayr i søraust, Kafr Mousa i aust og al-Ghassaniya i nordaust. I følgje Statistisk sentralbyrå i Syria (CBS), hadde al-Houz eit folketal på 2 239 i 2004.

Kjelder
Denne artikkelen bygger på «Al-Hoz» frå ,  den 26. mai 2014. 
 oppgav desse kjeldene:

Busetnader i al-Qusayr-distriktet
Landsbyar i Syria
Megálo Khorió på Tílos

Megálo Khório (gresk Μεγάλο Χωριό) er ein landsby på øya Tílos i øygruppa Dodekanesane i periferien Dei sørlege egeiske øyane i Hellas og hovudsete i kommunen Tílos i periferieininga Ródos.

Referansar 

Megalo Khorio
Grafitt

Grafitt er eit særs bøyeleg og blautt mineral med svart farge og strek. Mineralet er så bløytt at det fargar papir svart. Grafitt er den alminnelege modifikasjonen av krystallisert karbon. Men karbon er polymorft, og ved høgt trykk vil diamant vere den stabile fasen. 

Grafitt vert nytta i smelteverk og metallindustri til eldfaste diglar og støypeformer, sidan han toler ein temperatur på nesten 4000 °C. Dessutan blir grafitt brukt 
til belegg i bremsetromlar, som smøremiddel og i blyantar, batteri, anodar og mykje anna.

Grafitt finst særleg naturleg i metamorfe bergartar (fylittar og gneisar)  og kan. I Noreg finst det til dømes ved Skaland på Senja, Jennestad i Sortland og Holandsfjord i Nordland.

Verda over vert det produsert naturleg grafitt på kring 600 000 tonn per år. Dei største produsentlanda er Kina, India, Mexico, Brasil og Madagaskar. Høgaste grafittkvalitet får ein frå Sri Lanka.

Kjelder

Raade, Gunnar. «Grafitt» (14. februar 2009). I Store norske leksikon. Henta 14. februar 2014.

Bakgrunnsstoff
Graphite på Minerals.net 

Native element
Smøremiddel
Kunstmateriell
Karbon
Eldfaste material
Elektriske leiarar
Heksagonale mineral
Hardleik (fleirtyding)

Hardleik, det å vera hard, kan visa til:

 Hardleik, i materialvitskap, motstandsevne som eit stoff har mot at andre materiale trengjer inn i det.
 Hardleik av vatn, mål på konsentrasjon av kalsium og magnesium i vatn.

Kjelder
Hardleik

Hardleik er brukt i materiallæra som eit uttrykk for å skildre korleis eit materiale motstår påverknad frå ytre mekaniske krefter. Dette mellom anna blir styrt av kor sterke bindingane i eit stoff er. Det finst fleire skalaer for å beskrive hardleiken til ulike materiale, mellom anna Mohs hardleiksskala.

Diamant var lenge rekna som det hardaste stoffet i verda, men seinare har nanoteknikarar laga stoff som er enno hardare.

Kjelder 
<div class="references-small">
Denne artikkelen bygger på «Hardleik» frå ,  den 26. mai 2014. 
 oppgav desse kjeldene: 

Materiallære
Junior Eurovision Song Contest 2014

Junior Eurovision Song Contest 2014 (JESC 2014) var den 12. gongen Junior Eurovision Song Contest vart arrangert. Tevlinga vart halden i Malta Shipbuilding i Marsa på Malta. Finalen fann stad 15. november 2014. Dette var fyrste gongen Malta arrangerte tevlinga og tredje gongen at vinnarlandet arrangerte tevlinga året etter.

16 land deltok i tevlinga. Italia, Montenegro og Slovenia  debuterte i tevlinga. Fire land annonserte at dei ville kome attende til tevlinga; Kroatia etter ein sju år lang pause, Kypros som sist deltok i 2009, Serbia og Bulgaria etter høvesvis tre og to års pause.

Italia vann tevlinga med songen «Tu primo grande amore» sungen av Vincenzo Cantiello. Dette var andre gongen i Junior Eurovision Song Contests historie at eit land som debuterte vann tevlinga same året. Fyrste gongen var i 2003, då Kroatia vann tevlinga.

Finalen 
 Finalen vart halden 15. november 2014 i Malta Shipbuilding.
 Italia vann tevlinga for fyrste gong.

Røystegjeving

12 poeng

Sjå òg 
 Eurovision Song Contest 2014

Fotnotar

Kjelder

Denne artikkelen bygger på «Junior Eurovision Song Contest 2014» frå ,  den 26. mai 2014.  
 

2014
Musikktevlingar i 2014
2014 på Malta
Musikk på Malta
The Binding of Isaac

The Binding of Isaac er eit dataspel utvikla av Edmund McMillen og Florian Himsl. Det vart lansert på Steam 28. september 2011. I spelet styrer spelaren eit gråtande, nakent barn som heiter Isaac eller ein av seks andre karakterar som kan låsast opp i spelet.

Tittelen og handlinga i spelet er basert på den bibelske forteljinga om Abraham som skulle ofre sonen Isak. Handlinga går ut på at mora til Isaac høyrer ei stemme ovanfrå, truleg Gud, som krev at ho tek livet til sonen som prov på at ho er gudfryktig. Isaac flyktar ned til kjellaren for å sleppe unna mora og må navigere seg gjennom romma i kjellaren, som er fylt med monster. Spelaren navigerer Isaac gjennom romma og skyt tårer på monster for å komme vidare. Når Isaac mister all helse, tapar ein spelet og må starte frå byrjinga att. Eit særmerkt trekk ved The Binding of Isaac er at romma i kjellaren blir tilfeldig genererte og er annleis bygd opp kvar gong spelaren startar på nytt.

Kjelder 

Action-eventyrspel
Dataspel frå 2011
Linux-spel
OS X-spel
Windows-spel
Kallestadsundet

Kallestadsundet er eit sund i Veafjorden som ligg aust for Osterøy og skil øya ifrå Vaksdal kommune og fastlandet. 

På sundets smalaste punkt, som også er det smalaste punktet kring heile Osterøy, forbind Kallestadsundet bru (Fylkesveg 341) nordre delar av Osterøy med Vaksdal.

Sund i Vestland
Geografi i Vaksdal
Toto Cutugno

Salvatore «Toto» Cutugno () er ein italiensk popsongar og låtskrivar. Han er særleg kjend for songen «L'Italiano» frå 1983, som blei spelt over heile verda. I 1990 vann han Eurovision Song Contest med songen «Insieme: 1992», som lovprisa europeisk samarbeid.

Cutugno har også skrive songar for andre musikarar, mellom anna Joe Dassin, som «L'été indien», «Et si tu n'existais pas» og «Le Jardin du Luxembourg» (den siste saman med Vito Pallavicini). Han var også med på å skriva «Gugu L'amoroso» som blei ein salssuksess for Dalida.

Kjelder
Denne artikkelen bygger på «Toto Cutugno» frå ,  den 27. mai 2014.  
 

Italienske songarar
Italienske låtskrivarar
DJ Broiler

Broiler (før hausten 2013 DJ Broiler) er ein norsk DJ- og produsent-duo som består av Mikkel Christiansen og Simen Auke frå Drammen. Dei gjorde stor suksess på internett i laupet av 2011 og 2013, før dei slapp låta «Afterski» i 2012 som  låg på VG-lista i 21 veker, med ein tredjeplass som beste plassering. DJ Broiler mottok også i 2012 pris og stipend som «Årets innovatør» frå streamingtenesta Spotify.

Låtene til Broiler har blitt strøymde over ti millionar gonger på Spotify og Wimp  og er per mai 2013 spelt over ti millionar gonger på YouTube.

Kjelder 
Denne artikkelen bygger på «DJ Broiler» frå ,  den 27. mai 2014. 
 oppgav desse kjeldene:

Folk frå Drammen
Norske musikarar
Musikkgrupper frå 2010-talet
Knutepunktfestival

Ein knutepunktfestival er ein leiande festival innanfor sitt område i Noreg. Knutepunktstatusen gir garanti for statlege overføringar til knutepunktinstitusjonen over statsbudsjettet. Det er ein føresetnad at knutepunktfestivalane hjelper mindre festivalar innanfor deira knutepunktområde med erfaring frå festivaldrift. 

Det er i 2014 tolv norske knutepunktinstitusjonar innanfor området musikk:
Festspillene i Bergen, profil: Festspill for musikk og scenekunst
Festspillene i Nord-Norge, profil: Festspill for musikk, scenekunst og billedkunst
Olavsfestdagene i Trondheim, profil: Kirkemusikk mm
Molde International Jazz Festival, profil: Jazz
Førde Internasjonale Folkemusikkfestival, profil: folkemusikk
ULTIMA Oslo Contemporary Music Festival, profil: Samtidsmusikk
Festspillene i Elverum, profil: Festspill i samarbeid med "Ungdomssymfonikerne"
Notodden Blues Festival, profil: blues
Øyafestivalen, profil: Rock
Melafestivalen, profil: Multikulturell kunst og kultur
Riddu Riđđu Festivála, profil: Urfolks kunst og kultur
Norsk Country Treff, profil: country

I tillegg er desse festivalane knutepunktinstitusjonar med fokus på andre kulturuttrykk:
Peer Gynt-stemnet, profil: Scenekunst
Norsk Litteraturfestival – Sigrid Undset-dagene, profil: Litteratur

Referansar

Denne artikkelen bygger på «Knutepunktfestival» frå ,  den 27. mai 2014.  
 
Norske festivaler
Kringsjå i Vennesla

Kringsjå er ein tettstad i Vennesla, kjend for Kringsjå kraftstasjon. Denne kraftstasjonen, som var eit av de fyrste vasskraftverka på Sørlandet og det fyrste som vart statleg eigd, er no lagd ned og fjerna. 

Geografi i Vennesla
Billy Mundi

Billy Mundi () er ein amerikansk trommeslagar best kjend som medlem i The Mothers of Invention og Rhinoceros. Han har òg arbeidd som studiomusikar. Han nytta stundom namnet Tony Schnasse.

Mundi var tidlegare medlem av Hells Angels og musikkarrieren hans starta seint i 1950-åra, då han studerte musikk ved UCLA. Etter studiane arbeidde Mundi tre månader som paukespelar i Los Angeles Philharmonic før han byrja som studiomusikar og medlem av ei rekkje lokale band. Tidleg i 1960-åra spelte han i gruppa til Skip Battin, Skip and The Flips, og arbeidde som studiomusikar på mellom andre debutalbumet til Tim Buckley. Mundi var ei kort stund medlem av The Lamp of Childhood i 1966.

I 1966 vart han med i The Mothers of Invention under innspelinga av Freak Out!, og spelte seinare trommer på fleire Mothers-album. Han er òg med i filmen Uncle Meat. Han vart lokka bort frå the Mothers av Jac Holzman i Elektra Records for å danne supergruppa Rhinoceros.  I følgje Frank Zappa «gav Holzman Billy Mundi ein haug med pengar, ein stad å bu, heile pakken - me skal gjere deg til ei stjerne, du skal få arbeide med desse flinke musikarane i staden for desse komikarane...Men eg klandrar ikkje Billy for at han tok jobben, for på den tida var me så fattige at han budde på Albert Hotel og hadde ikkje råd til mat - han brukte å komme inn og fortelje oss at han hadde dempa svolten ved å drikke varmt vatn i dusjen...».

Kring 1970 flytta Mundi til Woodstock i New York, der han arbeidde med Geoff Muldaur og Maria Muldaur og som studiomusikar. Han budde i mange år i California fram til han døydde.

Kjelder
Denne artikkelen bygger på «Billy Mundi» frå ,  den 27. mai 2014. 
 oppgav desse kjeldene:

Folk frå San Francisco
USA-amerikanske trommeslagarar
The Mothers of Invention-medlemmar
Jim Fielder

Jim Fielder () er ein amerikansk bassist, mest kjend for å vere ein av dei originale medlemmane i Blood, Sweat & Tears.

Fielder gjekk på Loara High School i Anaheim i California. Medan han var ved Loara, vart den unge Fielder ven med klassekameratane Tim Buckley og Larry Beckett, eit venskap som fekk Fielder inn i musikkindustrien. Før han vart med i BS&T arbeidde han med Buckley, og spelte i fleire andre kjende band som Mastin & Brewer med Mike Brewer og Billy Mundi, The Mothers of Invention og Buffalo Springfield.

Etter han slutta i BS&T, arbeidde Fielder mykje som studiomusikar. Han har ofte spelt i bandet til Neil Sedaka.

Diskografi
Alle albuma er med Blood, Sweat & Tears utanom der andre er nemnde.

 Absolutely Free (1966) – med The Mothers of Invention
 Buffalo Springfield Again (1967) – med Buffalo Springfield på «Everydays»
 Child Is Father to the Man (1968) – RIAA gullplate, #47
 Tell It Like It Is (A&M/CTI, 1969) – med George Benson
 Blood, Sweat & Tears (1968) – Grammyprisen for årets album i 1970, RIAA 4 x platinaplate, førsteplass i USA
 Blood, Sweat & Tears 3 (1970) – RIAA gullplate, #1
 Blood, Sweat & Tears 4 (1971) – RIAA gullplate, #10
 New Blood (1972) – #32
 No Sweat (1973) – #72
 What Goes Up! The Best of Blood, Sweat & Tears (1995)

Kjelder
Denne artikkelen bygger på «Jim Fielder» frå ,  den 27. mai 2014. 
 oppgav desse kjeldene:

Bakgrunnsstoff
[ Jim Fielder at AllMusicGuide.com]

USA-amerikanske bassistar
Musikarar frå California
Folk frå Texas
The Mothers of Invention-medlemmar
Blood, Sweat & Tears-medlemmar
Krak des Chevaliers

Krak des Chevaliers er ei borg i det nordlege Syria, kring 60 km vest for byen Homs. Borga ligg øvst på ein 650 meter høg ås, og murane har ein tjukkleik på opptil åtte meter. Det er sju vakttårn på 8-10 meter i diameter, der det er mogleg å få eit godt overblikk over den einaste vegen mellom Antiokia og Beirut. Borga har som ein av få stader i verda bevarte døme på dei kunstnariske utfoldingane til krossfararane i form av freskomåleri.

Historie
Området har frå tidlege tider vore skodeplass for mange konfliktar mellom dei talrike folkeslaga som budde i dette området eller som var interessert i å få makta over området. Det vart difor oppført mange festningsverk, men di verre gjekk alle til grunne igjen. Blant aktørane i området kan nemnast romarane, austromarane og ummajjadane, som alle sette det kulturelle preget sitt på området. Krak des Chevaliers vart opphavleg bygd i 1031 til emiren av Aleppo, men under det første krosstoget i 1099 vart det erobra av krossfararane. 

Omkring 1144 vart det gjeve vidare til Johannittarordenen, som etter å ha ombygd borga brukte ho som hovudkvarter. I samband med ombygginga vart det tilføydd ein yttermur som gjorde ho til ei konsentrisk borg, og borga var den største på kristne hender i Midtausten. Det budde 50-60 munkar saman med stormeisteren og dessutan opptil 2000 fotsoldatar i borga.

Omkring år 1200 vart området råka av fleire jordskjelv, som òg gav ein del skadar på borga. Borga vart freista erobra og kringsett av muslimske herskarar fleire gonger, men først i 1271 vart innbyggjarane narra til å opne for Baibars, sultanen av Kairo. Borga vart deretter nytta som festningsverk til starten av det 1800-talet, då ho vart forlaten. 

Undet Det franske mandatet i Syria etter fyrste verdskrigen vart det starta eit rekonstruksjonsarbeid, og etter sjølvstendet til Syria etter andre verdskrigen vart borga statsegiedom. Ho står i dag på UNESCO si verdsarvsliste saman med citadellet Qal'at Salah El-Din, som ligg langs vegen eit stykke nord for borga.

Kjelder
Denne artikkelen bygger på «Krak des Chevaliers» frå ,  den 28. mai 2014. 
 oppgav desse kjeldene:

Bakgrunnsstoff
 Krak des Chevaliers - bilete og informasjon
 UNESCO om Crac des Chevaliers

Arkeologiske funn i Homs guvernement
Borgene og festningsverka til Johannittarordenen
Chevaliers
Krossfararborger
Byggverk i Homs guvernement
Verdsarv i Syria
Kringsjå kraftstasjon

Kringsjå kraftstasjon var eit vasskraftverk i elva Otra på Kringsjå i Vennesla kommune, bygd rett føre 1900 og nedlagt i 1957. Bygningane er seinare vorte fjerna. Det hadde vore kjøpmenn i Kristiansand som hadde sett i gang bygginga av kraftstasjonen.

Byggverk i Vennesla
Norske vasskraftverk
Kringsjå studentby

Kringsjå studentby er eit samlenamn på dei to studentbyane Kringsjå og Fjellbirkeland på Kringsjå i Nordre Aker bydel i Oslo. Kringsjå studentby vart teken i bruk i perioden 1967 - 70 og Fjellbirkeland studentby i 1991. Dei to studenbyane ligg side om side, og har til saman 31 store og mindre bustadblokkar med meir enn 2000 husvære. Eigar er Studentsamskipnaden i Oslo og Akershus.

Studentbyen ligg ved Kringsjå stasjon på T-banelina Sognsvannsbanen, som gjev lett og snøgg tilkomst til Universitetet i Oslo på både Blindern i Oslo, om lag tre kilometer unna, og på Karl Johans gate i sentrum av byen. Kringsjå ligg dessutan i nærleiken av Sognsvann, Norges idrettshøgskole og det vidstreket turterrenget i Nordmarka.

Bakgrunnsstoff

Internettsidene til Studentsamskipnaden om studentbustadene 

Byggverk i Oslo
Bydel Nordre Aker
Malcolm Glazer

Malcolm Irving Glazer  () var ein USA-amerikansk forretningsmann og idrettslagseigar. Han var president i First Allied Corporation, eit forvaltingsselskap for dei varierte forretningsinteressene hans, og var eigar av både Manchester United i Premier League og Tampa Bay Buccaneers i NFL.

Kjelde 

Denne artikkelen bygger på «Malcolm Glazer» frå ,  den 29. mai 2014.  
 

USA-amerikanske forretningsfolk
Folk frå New York
Kiss Me Once

Kiss Me Once er det tolvte studioalbumet til den australske songaren Kylie Minogue, utgjeve den 14. mars 2014 av Parlophone, det første studioalbumet hennar sidan Aphrodite (2010). Albumet var òg der første utgjeve av Warner Music Group etter at plateselskapet kjøpte Parlophone. I Nord-Amerika vart albumet utgjeve av Warner Bros. Records.

Albuminformasjon 
Etter utgjevingen av The Abbey Road Sessions (2012) har Minogue skilt frå manageren hennar, Terry Blamey, og underskreiv ein ny avtale med Roc Nation. Minogue heldt fram å arbeide på det tolvte albumet sitt i heile 2013 med kommentarar som seier i februar 2013 at Minogue hadde arbeidd med songaren og låtskrivaren Sia Furler.

Albumet vart hovudsakleg spelt inn i Los Angeles med ytterlegare innspelingar som vart haldne i New York City og London. Andre samarbeid på albumet i heile 2013 inkluderte Darkchild, Brooke Candy, MDNR og will.i.am. Like før den 45. fødselsdagen hennar vart det avslørt at Minogue nyleg hadde samarbeidd om ei innspeling med ein musikar som seinare viste seg å vera Enrique Iglesias. Ho gav same dagen ut ein spesiell singel med tittelen «Skirt».

Listeplasseringar og sal 
Kiss Me Once nådde andreplassen på UK Albums Chart med sal av 29.251 eksemplar den første veke, som var det femtende album av Minogue på Top 10. I Oseania nådde albumet førsteplassen i Australia med sal av 8.166 eksemplar den første veke, som var det fjerde førsteplass-albumet sitt. Albumet nådde 13. plass i New Zealand men fall av hitlistene etter ei veke. I Japan nådde albumet nummer 40 på Oricon med sal av 3.088 eksemplar den første veke.

I USA nådde albumet nummer 31 på Billboard 200 med sal av 12.000 eksemplar den første veke. Albumet nådde òg tredjeplassen på Dance/Electronic Albums-listene.

Singlar 
Den første singelen, «Into the Blue», hadde premiere i Storbritannia på BBC Radio 2 den 27. januar 2014. Songen kom ut 28. januar i dei fleste land og musikkvideoen vart utgjeven den 3. februar 2014. Songen nådde tolvteplassen i Storbritannia på UK Singles Chart og førsteplass i USA på Billboard (Hot Dance Club Songs).

Den andre singelen, «I Was Gonna Cancel» vart skriven og produsert av Pharrell Williams. Songen vert utgjeven den 22. april 2014 og musikkvideoen premiere den 16. mai 2014.

Sporliste

Topplisteplasseingar

Utgjevingshistorie

Kjelder 

Denne artikkelen bygger på «Kiss Me Once» frå , den 29. mai 2014.  
 oppgav desse kjeldene:

Bakgrunnsstoff 
Den offisielle nettsida til Kylie Minogue

Kylie Minogue-album
Parlophone-album
Warner Bros. Records-album
Warner Music Group-album
Musikkalbum frå 2014
Nummer-ein-album i Australia